Gubang

Gubang nangitu binatang mamalia nang baisi bulu bawarna hirang wan putih. Gubang masuk buhan binatang penyaurangan nang bacari mangsa di malam hari. Wayah pagi hingga kalam hari, gubang katuju basambunyi dalam wadah kadap nang kaya gua.

Habitatnya di hutan-hutan sekunder di katinggian sampai 2000 mdpl. Gubang nang ini binatang omnivora nang katuju mamakan sarangga, cacing tanah, tikus, katak, ular, burung, wan hintalu. Lain pada itu, gubang jua mamakan buah-buahan, akar, kulat, wan dadaunan.

Barat awak gubang bavariasi antara 1,4 - 3,6 kilu, wan panjang awaknya kawa sampai 50 sentimeter.

 Ciri khusus 
Ciri nang paling khas gubang nangitu inya kawa mangaluarakan sajenis gas babau buruk matan kalanjar khusus nang ada di parak luang buritnya. Kalanjar nangitu mangulihakan bau nang mangandung sulfur, metil, wan butylthiol. Bau nangitu kagunaannya gasan alat patahanan diri matan predator.

Gubang nang marasa pancat kawa maancam lawan atawa predator pakai cara manundukakan kapala, manaikakan buntutnya, wan bisa mangarukutakan cakar mukanya di tanah. Amun musuh atawa predator kada lakas bukah, gubang bisa maliukakan awaknya nang kaya huruf "U" lawan kapala wan luang burit mahadap ka lawannya, wan manyamburakan bau nang buruk banar. Samburan nangitu kawa sampai jarak 3,6 meter lawan arah kawa ka kanan, ka kiwa, ka atas, atawa lurus. Patahanan diri gubang nangitu kawa maulah iritasi wan kabutaan mata.

Genera

 Gambar  Genus    Spesies hidup175pxConepatus  Conepatus chinga 
 Conepatus humboldtii 
 Conepatus leuconotus 
 Conepatus semistriatus 175pxMephitis  Mephitis macroura 
 Mephitis mephitis 175pxMydaus  Mydaus javanensis 
 Mydaus marchei 175pxSpilogale  Spilogale angustifrons 
 Spilogale gracilis 
 Spilogale putorius 
 Spilogale pygmaea 

 Tiringi jua 

 Mydaus javanensis

 Pranala luar 

  The Skunk Remedy
  Sigung sebagai hewan peliharaan 
Tumbung:Spesies barisiko randah
Tumbung:WikiBaiman